చెన్నై : స్థానిక పెరంబూరులో నివసిస్తున్న లేడీ డాక్టర్పై బురఖాలు ధరించిన ఇద్దరు దుండగులు హత్యాయత్నానికి పాల్పడ్డారు. ఈ సంఘటనకు సంబంధించి ప్రైవేట్ క్లినిక్ యజమాని అయిన డాక్టర్ సహా ఆరుగురిని పోలీసులు అరెస్టు చేశారు. పెరంబూరు పటేల్రోడ్డులో డాక్టర్ షణ్ముగసుందరం, డాక్టర్ రమ్య (33) దంపతులు నివసిస్తున్నారు. రమ్య కోయంబేడులో సంతాన సాఫల్య కేంద్రాన్ని నడుపుతున్నారు. బుధవారం రాత్రి విధులు ముగించుకుని రమ్య కారులో ఇంటికి చేరుకుంది. కారును పార్కింగ్ చేసి రెండో అంతస్తులో ఉన్న తన ప్లాట్కు వెళుతున్న రమ్యను బురఖాలు ధరించి వచ్చిన ఇద్దరు దుండగులు కత్తులతో పొడిచి పారిపోయారు. ఆమె పెట్టిన కేకలు విని చుట్టుపక్కలవారు పరుగెత్తుకొచ్చి రమ్యను చికిత్స నిమిత్తం పోరూరులోని ప్రైవేటు ఆసుపత్రికి తరలించారు. దుండగుల దాడిలో రమ్య తల, మెడ, వీపుపై కత్తిపోటు గాయాలయ్యాయి. సెంబియం పోలీసులు కేసు నమోదు చేసుకుని విచారణ జరుపగా పాతకక్షల నేపథ్యంలో రమ్యపై హత్యాయత్నం జరిగినట్లు తెలిసింది.చూళైమేడులో  థామస్ అనే వ్యక్తి నడుపుతున్న ఫెర్టిలిటీ సెంటర్లో డాక్టర్ రమ్య పనిచేస్తుండేది. థామ్సతో గొడవల కారణంగా ఉద్యోగం మాని, కోయంబేడులో ఆమె కొత్తగా క్లినిక్ను ప్రారంభించింది. ఇటీవల థామస్ క్లినిక్ నుంచి ఇద్దరు ఉద్యోగం మానుకుని రమ్య ప్రారంభించిన క్లినిక్లో చేరారు. దీంతో ఆగ్రహించిన థామస్ రమ్యపై తన అనుచరులతో దాడి చేయించి ఉంటాడని పోలీసులు అనుమానిస్తున్నారు. పోలీసులు థామస్, పళనిసామి, యోనా, ముఖిలన్, సత్యకళ, భవానీ అనే ఆరుగురిని అరెస్టు చేసి విచారణ జరుపుతున్నారు.
chennai : sthaanika peramburulo nivasistunna lady doctorpy burakhalu dharinchina iddaru dundagulu hatyaayatnaaniki palpaddaru. ee sanghatanaku sambandhinchi private clinic yajamani ayina dactor sahaa aarugurini poliisulu arestu chesaru. peramburu patelroddulo dactor shanmugasundaram, dactor ramya (33) dampatulu nivasistunnaaru. ramya koyambedulo santaana saafalya kendraanni naduputunnaru. budhavaaram raatri vidhulu muginchukuni ramya kaarulo intiki cherukundi. kaarunu parking chesi rendo antastulo unna tana plaatku velutunna ramyanu burakhalu dharinchi vachina iddaru dundagulu kattulatho podichi paaripoyaaru. aame pettina kekalu vini chuttupakkalavaaru parugettukochi ramyanu chikitsa nimittam poruruloni praivetu aasupatriki taralinchaaru. dundagula daadilo ramya tala, meda, veepupai kattipotu gayalayyayayi. sembium poliisulu kesu namodu chesukuni vichaarana jarupagaa paatakakshala nepathyamlo ramyapai hatyaayatnam jariginatlu telisindi.chulaimedulo  thamas ane vyakti naduputunna fertility centerlo dactor ramya panichestundedi. thamsatho godavala kaaranamgaa udyogam maani, koyambedulo aame kottagaa kliniknu praarambhinchindi. iteevala thamas clinic nunchi iddaru udyogam maanukuni ramya praarambhinchina kliniklo cheraaru. deentho aagrahinchina thamas ramyapai tana anucharulatho daadi cheyinchi untaadani poliisulu anumaanistunnaaru. poliisulu thamas, palanisami, yona, mukhilan, satyakala, bhawani ane aarugurini arestu chesi vichaarana jaruputunnaru.